పొగాకు గోదాంలో భారీ అగ్ని ప్రమాదం - fire accident in guntur - EENADU
పొగాకు గోదాంలో భారీ అగ్ని ప్రమాదం
గుంటూరు: నగర శివారు పొత్తూరు సమీపంలో భారీ అగ్ని ప్రమాదం చోటుచేసుకుంది. చేబ్రోలు హనుమయ్య పొగాకు గోదాంలో భారీగా మంటలు ఎగసిపడ్డాయి. సమాచారం అందుకున్న వెంటనే ఘటనాస్థలికి చేరుకున్న 6 అగ్నిమాపక శకటాలతో మంటలను అదుపులోకి తెచ్చేందుకు సిబ్బంది తీవ్రంగా శ్రమిస్తున్నారు. అయితే మంటలు అదుపులోకి రాకపోవడంతో ఇతర ప్రాంతాలకు అవి వ్యాపించకుండా అధికారులు జాగ్రత్తలు తీసుకుంటున్నారు.
సమాచారం అందిన వెంటనే గుంటూరులో ఉన్న మూడు అధునాతన అగ్నిమాపక యంత్రాలు, తెనాలి, చిలకలూరిపేట నుంచి మరో మూడు అగ్నిమాపక శకటాలను ఘటనాస్థలికి తరలించినట్లు జిల్లా అగ్నిమాపక అధికారి తెలిపారు. మంటలను ఆర్పేందుకు సిబ్బంది తీవ్రంగా శ్రమిస్తున్నట్లు చెప్పారు. ఇవి సరిపోకపోవడంతో యాజమాన్యం అదనంగా తెప్పించిన వాటర్‌ ట్యాంకర్లను కూడా వినియోగిస్తున్నట్లు తెలిపారు. ఇక్కడ పక్కపక్కనే ఉన్న ఐదు గోదాముల సముదాయంలోని రెండో గోదాంలో మంటలు చెలరేగినట్లు చెప్పారు. ఇతర గోదాములకు మంటలు వ్యాపించకుండా జాగ్రత్తలు తీసుకున్నట్లు వివరించారు. మంటలు పూర్తిగా అదుపులోకి వచ్చేందుకు మరో మూడు నుంచి నాలుగు గంటలు పట్టే అవకాశం ఉందని చెప్పారు. అగ్ని ప్రమాదానికి గల కారణాలు తెలియరాలేదు. ఆస్తినష్టం భారీగానే ఉంటుందని అంచనా వేస్తున్నారు.
pogaaku godaamlo bhari agni pramaadam - fire accident in guntur - EENADU
pogaaku godaamlo bhari agni pramaadam
gunturu: nagara shivaaru potturu sameepamlo bhari agni pramaadam chotuchesukundi. chebrolu hanumayya pogaaku godaamlo bhariga mantalu egasipaddaayi. samacharam andukunna ventane ghatanasthaliki cherukunna 6 agnimapaka sakataalato mantalanu adupuloki tecchenduku sibbandi teevramgaa shramistunnaaru. ayithe mantalu adupuloki rakapovadamto itara praantaalaku avi vyaapinchakundaa adhikaarulu jaagrattalu teesukuntunnaru.
samacharam andina ventane guntoorulo unna moodu adhunaatana agnimapaka yantraalu, tenaali, chilakaluripeta nunchi maro moodu agnimapaka sakataalanu ghatanasthaliki taralinchinatlu jilla agnimapaka adhikari telipaaru. mantalanu aarpenduku sibbandi teevramgaa shramistunnatlu cheppaaru. ivi saripokapovadamto yaajamaanyam adanamgaa teppinchina vatare tankerlanu kuudaa viniyogistunnatlu telipaaru. ikkada pakkapakkane unna aidu godamula samudaayamlooni rendo godaamlo mantalu chelareginatlu cheppaaru. itara godamulaku mantalu vyaapinchakundaa jaagrattalu teesukunnatlu vivarinchaaru. mantalu puurtigaa adupuloki vachenduku maro moodu nunchi naalugu gantalu patte avakaasam undani cheppaaru. agni pramaadaaniki gala kaaranaalu teliyaraaledu. aastinashtam bhaareegaane untundani anchana vestunnaru.